 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan**

 **Gilan Belediyesi**

Duke u bazuar në dispozitat e nenit 12 paragrafi 2, pika d) dhe nenin 40.2 shkronja i) të Ligjit për Vetëqeverisjen Lokale Nr.03/L-040, Gazeta Zyrtare e Republikës së Kosovës nr.28 e datës 4 qershor 2008, nenit 7 par. 2 të Ligjit Nr. 04/L-071 për sistemin e adresave. Gazeta Zyrtare e Republikës së Kosovës, Nr. 29 e datës 27 Dhjetor 2011, nenit 37, paragrafi 1.15 dhe nenit 46 paragrafi 2.10 të Statutit të Komunës së Gjilanit 01.Nr.016-126211 të datës 06.11.2014, Kuvendi i Komunës së Gjilanit në mbledhjen e mbajtur më 29.06.2017 miraton këtë:

VENDIM

 PËR NDRYSHIMIN DHE PLOTËSIMIN E VENDIMIT 01.Nr. 43321 dt. 28.04.2017PËR EMËRTIMIN, RIEMËRTIMIN E RRUGËVE, SHESHEVE DHE HAPËSIRAVE PUBLIKE NË TERRITORIN E KOMUNËS SË GJILANIT

1. Me këtë vendim bëhet ndryshimi dhe plotësimi i vendimit 01.Nr,016-43321 i datës 28.04.2017 për emërtimet dhe riemërtimet e rrugëve, shesheve dhe hapësirave publike në territorin e Komunës së Gjilanit, përkatësisht i Listës së emërtimeve të rrugëve, shesheve dhe hapësirave publike në territorin e Komunës së Gjilanit (në zonën urbane dhe në zonat rurale), dhe atë si në vijim:
	1. Rruga Pajazit Ahemti e cila fillon nga udhëkryqi i rrugës së Prishtinës në drejtim të vetëshërbimit “Pireva” e deri te rruga qarkore, të mbetet ashtu siq ka qenë më par,
	2. Rruga nga vetëshërbimi “Pireva” nga ana e majtë të emërtohet me emrin “Bejtë Pireva”.
	3. Rruga kontestuese në Fsh. Livoë i Ulët për të cilën kan qenë dy propozime (Farush Ramadani dhe Islam Islami) emërtohet “Islam Islami”,
	4. Rrugën e cila lidhet me rrugën “Bejtë Pireva” emërtohet “Farush Ramadani”
	5. Rruga me emrin “Emrush Haziri” të emërtohet me emrin “Mërgimtarët e Gjilanit”
	6. Po ashtu i Rekomandohet Komisionit për emërtimeve të rrugëve, shesheve dhe hapësirave publike në territorin e Komunës së Gjilanit që një Rrugë në qytet ta emërtoj me emrin “Rexhep Berisha” i cili nga Kuvendi i Komunës së Gjilanit është shpallur “Qytetarë Nderi” i Gjilanit,
2. Ky vendim do të jetë pjesë përbërëse e vendimit 01.Nr,016-43321 i datës 28.04.2017 për emërtimet dhe riemërtimet e rrugëve, shesheve dhe hapësirave publike në territorin e Komunës së Gjilanit, përkatësisht i Listës së emërtimeve të rrugëve, shesheve dhe hapësirave publike në territorin e Komunës së Gjilanit (në zonën urbane dhe në zonat rurale)
3. Zbatimin e këtij vendimi e bënë Komisionit për emërtimeve të rrugëve, shesheve dhe hapësirave publike në territorin e Komunës së Gjilanit, përderisa për implementimin e tij kujdeset kryesuesja e KK-Gjilan
4. Ky Vendim hyn në fuqi 15 ditë pas regjistrimit në zyrën e protokollit të MAPL-së dhe publikimit në gjuhët zyrtare në ueb faqen e Komunës,

01.Nr. 016- 64763 Kryesuesja e Kuvendit,

Gjilan, më 29.06.2017 \_\_\_\_\_\_\_\_\_\_\_\_\_\_\_\_\_\_\_\_\_

 Valentina Bunjaku-Rexhepi